SIS I. DE WAL ORATIO. 



anitoi commotione memini. Fugaces vides profecto labi annos : qui patre 

 olim meo gavisus es collega coniunctissimo , iam filiuui eodem nomine 

 compellas. Hunc tua praeteriti temporis testis amicitia ornare ne desistas! 

 Tu vero , pater optima, si quae mortuis cum vivis est communio , ben^no 

 ore respice filium, qui praeclarum tuum muneris fortiter gesti exemplum 

 semper sequi conabitur ! 



Ad vos tandem mea deflectit oratio , iuvenes optimi , carissimi , qui in 

 celeberrima hac Musarum sede studiis operam navatis. Praeceptorem 

 adspicitis , qui vobis studiorum comes ac socius , quam magister esse mavult. 

 luris disciplinae incumbamus strenue, neque dubito fore quin brevi nos 

 amicitiae iimgat vinculum. Omnia enim in doctrina bene tradenda a mutuo 

 docentis ac discentium amore proficisci, mihi sane persuasum est. Vobis 

 equidem banc fiduciam diligentiae habeo, qua mihi opus est, ut bono 

 animo difficillimum suscipere queam munus : vos autem talem de me 

 habeatis quaeso existimationem , quod nee tempori nee labori umquam sim 

 parciturus, quoties de vestris studiis ornandis ac promovendis agetur. 

 Neque ita in lectionibus frequentandis subsistatis: Ciceronis mementote de 

 Crasso testimonium , quern affirmat et ingenio valuisse et studio et habuisse 

 quasdam etiam domesticas disciplinas. Studiorum itaque non spectatores , 

 sed et consortes esse velitis , illorumque mox insignem utilitatem in publicae 

 vitae lucem proferatis. Vitae enim , non scholae discamus ; sed hoc semper 

 ob oculos habeamus , neminem ad vitam recte constituendam discere , qui 

 genuinam studiorum rationem neglexerit. Sic qui hodie patriae estis spes, 

 eiusdem ahquando ut ornamenta sitis, ex animo precor: precibus vero 

 adnuat D, O. M. 



Corrigat B. L. pag. 303, lin. 20 et 21, ilhrum — referenda. 



illarum — re/erendae. 



